Diari Oficial de la Generalitat Valenciana


Sumari del DOGV 3945, del 22-02-2001 (2001/1156)

ORDRE de 8 de gener de 2001, de la Conselleria de Cultura i Educació, per la qual s'atribuïx la denominació específica d'Álvaro Falomir a l'Institut d'Educació Secundària d'Almassora.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3945

Data del DOGV
:   22-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1156


Data del document
:   08-01-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Almassora
    * ensenyament secundari

ORDRE de 8 de gener de 2001, de la Conselleria de Cultura i Educació, per la qual s'atribuïx la denominació específica d'Álvaro Falomir a l'Institut d'Educació Secundària d'Almassora. [2001/A1156]
  
El Consell Escolar de l'Institut d'Educació Secundària d'Almassora, en la sessió extraordinària celebrada el 3 de febrer de 2000, va aprovar sol·licitar per al mencionat centre la denominació específica d'Álvaro Falomir. Esta proposta disposa de la aprovació del Consell Escolar Municipal amb data 29 de juny de 2000 i de la proposta favorable de la Direcció Territorial de Cultura i Educació de Castelló.
  
Álvaro Falomir Vilarrocha va nàixer a Borriol l'any 1934. L'any 1979 es fa càrrec de l'Institut d'Almassora on va ser director 7 anys i 29 de professor. Des que va ser nomenat director de l'institut es va encarregar de transformar-lo en un centre educatiu de convivència, però sobretot va ser el responsable del que fa singular i especial l'institut: el seu jardí. Com a escultor va rebre nombrosos premis i destaca per la seua escultura monumental basada per l'esquematització i un estudi de formes molt personal.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, de Govern Valencià, i publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar-ne a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Álvaro Falomir a l'Institut d'Educació Secundària d'Almassora, codi 29931904.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, un recurs de reposició o bé plantejar-hi directament un recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació, en el termini d'un mes comptador a partir de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació.
  
València, 8 de gener de 2001
  
El conseller de Cultura i Educació,
  
MANUEL TARANCÓN FANDOS